钦定古今图书集成/明伦汇编/闺媛典/第167卷 > 倪鉡妻王氏
## 钦定古今图书集成/明伦汇编/闺媛典/第167卷 > 倪鉡妻王氏

按《宁波府志》：“王氏，定海人，归鄞县倪鉡。倪性不慧，平
居以莳花叠石为业。王勉使从伯氏习治生之术，相
夫以敬。一日，倪忽梦魇死，王年二十七，一女二子，幼
者才四月，病疮疹甚剧，氏衔痛以调摄其子，幸各保
全，家益衰落，至不能给口。旦夕𦈠纫，无间寒暑。慷慨
励其子曰：‘丈夫会有消长，无事戚戚，惟恐海干人白
头耳’。”后家亦稍裕，年八十四以寿终。